google/wiki40b huggingface dataset:
पंच इंद्रीय उद्यान, दिल्ली

पंच इंद्रीय उद्यान या गार्डन ऑफ़ फ़ाइव सेन्सेज़ नामक उद्यान दिल्ली के दक्षिणी क्षेत्र में सैद-उल-अजाब गांव के पास स्थित है। यह महरौली और साकेत के बीच में पड़ता है। यह उद्यान दिल्ली पर्यटन एवं परिवहन विकास निगम द्वारा विकसित किया गया है। दिल्ली के एक प्राचीन पुरातात्विक धरोहर परिसर के पास गाँव के पास २० एकड में बनाया गए इस उद्यान में २०० से भी अधिक प्रकार के मोहक एवं सुगंधित पौधों के बीच २५ से ज्यादा मृत्तिका एवं शैल शिल्प बने हैं। रूप, रंग, गंध, ध्वनि एवं स्वाद की तृप्ति के लिए बना इस उद्यान का शांत, नीरव एवं मनमोहक परिसर प्रेमी युगल के बीच खासा लोकप्रिय है।

स्थापना एवं अवस्थिति

दिल्ली पर्यटन एवं परिवहन विकास निगम द्वारा फरवरी २००३ में इस उद्यान की स्थापना दिल्ली की पहली स्थापित राजधानी महरौली के पास किया गया। राजपूत राजा पृथ्वीराज चौहान द्वारा बनवाए गए किला राय पिथौरा के अवशेषों के निकट लगभग २० एकड भूमि पर इस उद्यान को भव्य तरीके से बसाया गया है। महरौली-बदरपुर रोड पर स्थित साकेत मेट्रो स्टेशन से उद्यान की दूरी १ किलोमीटर दक्षिण है। मन को मोहित करनेवाले इस खास उद्यान को जनता के सैर-सपाटे के अलावे सामूहिक कार्यक्रम एवं गतिविधियों के लिए बसाया गया है। उद्यान पहुँचने के लिए सबसे सुगम साधन जहाँगीरपुरी- कश्मीरी गेट- हूडा सिटी सेन्टर मेट्रो लाईन की ट्रेनें है। निकटतम स्टेशन साकेत है। बदरपुर-मेहरौली-गुरगाँव रूट पर चलनेवाली अगणित सवारियों से भी यहाँ आसानी से पहुँचा जा सकता है। मेट्रो स्टेशन के बगल से दक्षिण जाने वाली सडक पर किला राय पिथौरा की मोटी दिवार के साथ लगभग १ किलोमीटर चलकर यहाँ पहुँच सकते हैं।

उपयोग-समय एवं प्रवेश शुल्क

उद्यान खुलने का समय ९ बजे से है। अप्रैल से सितम्बर माह के बीच यह शाम ७ बजे तक एवं अक्टुबर से मार्च में शाम ६ बजे तक खुला रहता है। व्यस्क तथा बच्चे एवं बुढों के लिए प्रवेश शुल्क क्रमश: २० रुपए एवं १० रूपए हैं। विकलांगों के लिए प्रवेश नि:शुल्क है। दृश्य फिल्मांकन एवं फोटोग्राफी के लिए भी कोई शुल्क देय नहीं है। गाडियों की पार्किंग के लिए यहाँ समुचित व्यवस्था है। लेकिन, सालाना आयोजित होने वाले दो-दिवसीय पुष्प-मेले एवं बागवानी-प्रदर्शनी के दौरान गाडियों की पार्किंग में खासी मशक्कत करनी पडती है।
कावेइरो के सेंट जॉन

कावेइरो के सेंट जॉन का आश्रम (गालिसी भाषा: Mosteiro de San Xoán de Caaveiro) एक गालिसिया, स्पेन का आश्रम है। इसे स्थापना संत रुदेसिन्द ने दसवीण शताब्दी में बनाया था।
सम्मेयता

गणित में, दो अशून्य वास्तविक संख्याओं a और b को सम्मेय संख्या (commensurable numbers) कहते हैं यदि a/b एक परिमेय संख्या हो।
विवेकानन्द नीडम्

विवेकानन्द नीडम् ग्वालियर स्थित एक अत्यन्त मनोरम, शान्त स्थान है, जो ग्वालियर रेलवे स्टेशन से लगभग ४ किलोमीटर दूर हरिशंकरपुरम् के पीछे, एक सुरम्य पहाड़ी पर स्थित है। यहाँ प्रातः से रात्रि तक, विभिन्न सुनियोजित कार्यक्रमों के माध्यम से आश्रम जीवन से परिचित कराने का उपक्रम संपन्न होता है। दैनिक व्यक्तिगत एवं सार्वजनिक जीवन की कठोरता और आपाधापी से उत्पन्न तनावों से विश्रांति पाने हेतु प्रशिक्षण सत्र यहाँ परिचालित किये जाते हैं।
नीडम् के लगभग ३ एकड़ परिसर में, विभिन्न प्रजातियों के ८००० पौधों का रोपण किया गया है। अंभोद एक पेयजल जलागार है, जिसके माध्यम से सम्पूर्ण नीडम परिसर में शुद्ध एवं स्वादिष्ट पेयजल की आपूर्ति की जाती है।
स्वामी विवेकानन्द जी के आदर्शों से प्रेरणा प्राप्त कर यह केन्द्र ग्वालियर ही नहीं अपितु ग्वालियर के बाहर जाकर भी समाजसेवा के विभिन्न महत्वपूर्ण कार्यों में अपना योगदान देता आ रहा है, जिसमें प्राकृतिक चिकित्सा, योग, ध्यान एवं अध्यात्म भी सम्मिलित है। मनुष्य का शारीरिक, मानसिक एवं आत्मिक विकास विवेकानन्द केन्द्र, ग्वालियर का मुख्य ध्येय है। इसी दृष्टि से वर्ष १९९५ में विवेकानन्द नीडम् की स्थापना की गई जो प्राकृतिक पहाड़ी पर नीरव, शान्त वातावरण में स्थापित सादगीपूर्ण, तनावरहित, प्रदूषणरहित, मनोहारी एवं सुरम्य वातावरण देने वाला एक सुप्रसिद्ध स्थान है।

गतिविधियाँ

केन्द्र द्वारा हर आयु वर्ग के लोंगोंके लिये विभिन्न सेवा गतिविधियों का नियमित आयोजन किया जाता है। यथा - वालक-वालिकाओं के लिये "आवासीय व्यक्तित्व विकास शिविर", युवाओं के लिये "युवा प्रेरणा शिविर", प्रौढ़जनों के लिये "आध्यात्मिक साधना शिविर", शिशु संस्कार वर्ग, आरोग्य सेवा इत्यादि। केन्द्र की मान्यता है कि उपरोक्त कार्यक्रमों के माध्यम से व्यक्ति की सुप्त प्रतिभा जागृत करना संभव है।
उत्तर मध्य रेलवे (भारत)

उत्तर मध्य रेलवे भारतीय रेल की एक इकाई है। इसे लघुरूप में  उमरे  कहा जाता है। इसकी स्थापना 1 अप्रैल 2003 में हुई थी। इसका मुख्यालय इलाहाबाद में स्थित है।
शोभा पंडित

शोभा पंडित एक पूर्व भारतीय महिला क्रिकेट टीम की खिलाड़ी है जो मुख्य रूप से बल्लेबाजी के लिए जानी जाती है।
सिरदरिया प्रान्त

सिरदरिया प्रान्त (उज़बेक: Сирдарё вилояти, सिरदरयो विलोयती; अंग्रेज़ी: Sirdaryo Province) मध्य एशिया में स्थित उज़बेकिस्तान देश का एक विलायात (प्रान्त) है जो उस देश के मध्य भाग में प्रसिद्ध सिर दरिया के बाएँ किनारे पर स्थित है। प्रान्त का कुल क्षेत्रफल ५,१०० वर्ग किमी है और २००५ में इसकी अनुमानित आबादी ६,४८,१०० थी। इस सूबे का अधिकतर हिस्सा रेगिस्तान है। सिरदरिया प्रान्त की राजधानी गुलिस्तोन शहर है, जो उज़बेक भाषा में 'गुलिस्तान' उच्चारित करने का लहजा है।
मंगलयान-2

इतिहास

इसरो के मंगलयान की सफलता के बाद इसरो ने 28 अक्टूबर 2014 बैंगलोर में आयोजित इंजीनियर्स कॉन्क्लेव 2014 सम्मेलन में दूसरे मंगलयान मिशन घोषणा की। इसरो ने 2016-2017 तक जीएसएलवी मार्क 3 की पूरी तरह परिचालन की उम्मीद है। इसलिये इसरो ने मंगलयान-2 के लिए जीएसएलवी मार्क 3 को चुना है।
जनवरी 2016 में, भारत की इसरो और फ्रान्स की सीनेस ने संयुक्त रूप से मंगलयान 2 के निर्माण के लिए 2020 तक के लिए आशय के एक पत्र पर हस्ताक्षर किए, हालांकी 2018 तक फ्रान्स इस परियोजना से बाहर हो चुका था।
फ्लोरियाना (गैलापागोस)

फ्लोरियाना द्वीप को इसका यह नाम ईक्वाडोर के पहले राष्ट्रपति जुआन जोस फ्लोरेस के नाम से मिला है जिनके शासनकाल के दौरान गैलापागोस द्वीपसमूह को ईक्वाडोर के अधिकार क्षेत्र में शामिल किया गया था। द्वीप को पहले इंग्लैंड के चार्ल्स द्वितीय के नाम पर चार्ल्स नाम से जाना जाता था। द्वीप को कोलंबस के एक तीव्रगामी पोत (कैरावल) सांता मारिया के नाम पर सांता मारिया द्वीप भी कहा जाता है। फ्लोरियाना द्वीप का क्षेत्रफल 173 वर्ग किलोमीटर (66.8 वर्ग मील) और अधिकतम ऊंचाई 640 मीटर (2,100 फुट) है। फ्लोरियाना द्वीप का मानव इतिहास सबसे दिलचस्प है साथ ही यह उन द्वीपों में से एक है जिन पर मानव ने सबसे पहले रहना शुरु किया। राजहंस और हरे समुद्री कछुओं द्वीप पर अपने घोंसले (दिसंबर से मई) बनाते हैं। एक समुद्री पक्षी "पटापैगाडा" या गैलापागोस पितरेल यहाँ पाया जाता है, जो अपने जीवनकाल का अधिकांश भूमि से दूर रहकर बिताता है।
18 वीं सदी से ही व्हेल शिकारियों नें डाकघर खाड़ी (पोस्ट ऑफिस बे) में, एक लकड़ी का पीपा (बैरल) रखा था जिसका प्रयोग डाकघर के रूप में किया जाता था और यहाँ से डाक को उठाकर उन पोतों के माध्यम जो यूरोप और संयुक्त राज्य अमेरिका को वापस लौट रहे होते थे को यूरोप और संयुक्त राज्य अमेरिका में उसके गंतव्य तक पहुँचाया जाता था। "डेविल्स् क्राउन", जो पानी के नीचे एक ज्वालामुखी शंकु है, में प्रवाल संरचनायें पाई जाती हैं।
हिदेकी युकावा

हिदेकी युकावा (जापानी: 湯川 秀樹; २३ जनवरी १९०७ - ८ सितंबर १९८१) एक सैद्धांतिक भौतिक वैज्ञानिक एवं नोबेल पुरस्कार प्राप्त करने वाले जापानी थे।

परिचय

हिडेकी यूकावा (Hideki Yukawa) जापान के श्रेष्ठ भौतिकीविद् थे। क्योतो विश्वविद्यालय से स्नातक की डिग्री प्राप्त कर लेने के बाद सन् १९२९ से सन् १९३२ तक आपने मौलिक कणों के बारे में अनुसंधान किया। तदुपरांत कियोटो और ओसाका विश्वविद्यालय में आपने अध्यापन का कार्य किया तथा सन् १९३९ में डी. एस-सी. की डिग्री प्राप्त की। तब से आप कियोटो विश्वविद्यालय में सैद्धांतिक भौतिकी के प्रोफेसर के पद पर कार्य किया।

अनुसंधान कार्य

सन् १९३५ तक परमाणुनाभिक की यह रचना स्थापित हो चुकी थी कि नाभिक में प्रोटॉन तथा न्यूट्रॉन सँकरी सी जगह में ठँसे रहते हैं।
धन जाति के ये प्रोटॉन कण एक दूसरे के अति निकट होने के कारण इनमें परस्पर जबर्दस्त हटाव बल होता है, अत: इन्हें तो तुंरत बिखर जाना चाहिए। किंतु ऐसा होता नहीं है। इस प्रश्न का समाधान युकावा ने निरे सैद्धांतिक आधार पर सन् १९३५ में प्राप्त किया। गणित की सहायता से नाभिक के अंदर आपने एक ऐसे बल क्षेत्र की कल्पना की जो न गुरुत्वाकर्षण की है और न विद्युत-चुम्बकीय। यही बल नाभिक के प्रोटॉनों को परस्पर बाँधे रखता है। इस कल्पना के फलस्वरूप युकावा ने बतलाया कि नाभिक में ऐसे कण अवश्य विद्यमान होने चाहिए जिनकी संहति इलेक्ट्रॉन की लगभग २०० गुनी हो तथा विद्युत् आवेश ठीक इलेक्ट्रॉन के बराबर ही धन या ऋण जाति का हो। इन कणों को उसने 'मेसॉन' नाम दिया। अगले पाँच वर्षों के अंदर ही प्रयोग द्वारा वैज्ञानिकों ने मेसॉन कण प्राप्त भी किए। इसप्रकार युकावा की भविष्यवाणी सही उतरी। 'मेसॉन' की खोज के उपलक्ष में ही युकावा को सन् १९४९ में भौतिकी का नोबेल पुरस्कार मिला।
साहित्‍य अमृत

साहित्‍य अमृत हिन्दी की एक पत्रिका है। प्रभात प्रकाशन द्वारा प्रकाशित यह साहित्यिक पत्रिका हिन्दी में छपती है और नई दिल्ली से निकलती है। इस समय इसके सम्पादक त्रिलोकीनाथ चतुर्वेदी हैं।
ड्रैगन वर्ल्ड

कहानी

युवा जॉन मैकगोवाना, आधुनिक समय में स्कॉटलैंड के लिए यात्रा करने के लिए अपने दादा के महल में रहने के बाद वह एक यातायात दुर्घटना में अपने दोनों माता पिता को खो देता है। अपने दादा की जायदाद पर जादुई इच्छुक व्यक्तियों के पेड़ पर, वह एक बच्चे को अजगर, जिसे वह उपनाम "योरा" जादू करना. वे एक साथ हो जाना और एक दिन दस्तावेजी फिल्म निर्माता बॉब आर्मस्ट्रांग, उनकी बेटी बेथ और उसके पायलट ब्राउनी मैकजी योरा पर ठोकर. प्रसिद्धि और पैसे के लिए उत्सुक, बॉब मना जॉन "किराए पर" स्थानीय भ्रष्ट व्यापारी, लेस्टर मैकइनाटायर योरा. जॉन, जो भाग में महल पर बढ़ते करों में बंद का भुगतान किया है की पेशकश के द्वारा मजबूर है के लेस्टर योरा अंदर वह करता है तो भी अपने बेथ में बढ़ती रुचि की वजह से आंशिक रूप से लेने के लिए अनुमति देता है। योरा दुखी है और उसके लिए नया विषय बनाया पार्क में परेशान है और जब यह स्पष्ट हो जाता है कि मैकइनाटायर उन्हें ठगा गया है क्रम में अजगर, जॉन और अपने नए दोस्तों कार्रवाई शोषण.
नूरिस्तान प्रान्त

इतिहास और लोग

१८९० के दशक तक नूरिस्तान को 'काफ़िरिस्तान' के नाम से जाना जाता था क्योंकि इस इलाक़े के नूरिस्तानी लोग इस्लाम की बजाए एक हिन्दु-धर्म से मिलता-जुलता धर्म रखते थे। १८९५-९६ में अफ़्ग़ानिस्तान के अमीर अब्दुर रहमान ख़ान ने आक्रमण कर के यहाँ क़ब्ज़ा जमा लिया और यहाँ के लोगों को मुस्लिम बनने पर विवश किया। उसी समय इस इलाक़े का नाम बदलकर 'नूरिस्तान' (यानि 'प्रकाश का स्थान') रख दिया गया।
नर्वस नाइनटीज

शब्द नर्वस नाइनटीज (Nervous Nineties) सामान्यतः क्रिकेट के खेल में काम में लिया जाता है।
यह शब्द समीक्षात्मक रूप में उस समय काम में ली जाती है जब कोई बल्लेबाज किसी मैच में अपना स्कोर ९० रन से उपर बना लेता है लेकिन शतक बनाने में सफल नहीं हो पाता। अतः बल्लेबाज की अवस्था के अधीर (अंग्रेज़ी में नर्वस) होने के कारण और रनों की संख्या नब्बे (नाइनटीज) के कारण इसे नर्वस नाइनटीज कहा जाता है।
वारली चित्रकला

वारली एक प्रकार की जनजाति है। जो महाराष्ट्र् राज्य के थाने जिले के धानु, तलासरी एवं ज्वाहर तालुकाज में मुख्यत: दूसरी जनजातियों के साथ पायी जाती है। ये बहुत मेहनती और कृषि प्रदान लोग होते है। जो बास, लकडी, घास एवं मिट्टी से बनी टाइलस से बनी झोपडियों में रहतें है। झोपडियों की दीवारे लाल काडू मिट्टि एवं बांस से बांध कर बनाई जाती है, दीवारो को पहले लाल मिट्टि से लेपा जाता है उसके बाद ऊपर से गाय के गोबर से लिपाई की जाती है। वारली चित्रकला एक प्राचीन भारतीय कला है जो की महाराष्ट्र की एक जनजाति वारली द्वारा बनाई जाती है। और यह कला उनके जीवन के मूल सिद्धांतो को प्रस्तुत करती है। इन चित्रों में मुख्यतः फसल पैदावार ऋतु, शादी, उत्सव, जन्म और धार्मिकता को दर्शाया जाता है। यह कला वारली जनजाति के सरल जीवन को भी दर्शाती है। वारली कलाओं के प्रमुख विषयों में शादी का बड़ा स्थान हैं। शादी के चित्रों में देव, पलघाट, पक्षी, पेड़, पुरुष और महिलायें साथ में नाचते हुए दर्शाए जाते है।
फ़िजी में स्थानीय सरकार

फ़िजी, जो प्रशांत महासागर के दक्षिणी हिस्से में स्थित द्वीपों से बना एक देश है, प्रशासनिक रूप से चार विभागों (divisions, डिविझ़न) में बांटा गया है। इन विभागों को स्वयं आगे प्रान्तों (provinces, प्रॉविन्स) में बांटा जाता है और देश में कुल मिलकर चौदह प्रान्त हैं। फ़िजी में रोतुमा नामक स्वशासित द्वीप भी शामिल है, जो इन चार विभागों से बाहर है।
ऊना चैपलिन

ऊना कैस्टीला चैपलिन एक स्पेनिश अभिनेत्री हैं। वह अंग्रेजी फिल्म स्टार चार्ली चैपलिन की पोती व गेराल्डिन चैपलिन की बेटी है, और अमेरिकी नाटककार यूजीन ओ'नील की महान पोती हैं। उन्हें जाना जाता हैं एचबीओ सीरीज के शो "गेम ऑफ़ थ्रोंस" में टेलिसा स्टार्क की भूमिका के लिए।

प्रारंभिक जीवन

ऊना चैपलिन का जन्म मेड्रिड में, गेराल्डिन चैपलिन के घर में हुआ था। उनका बचपन स्विट्ज़रलैंड, क्यूबा, स्पेन, व ग्रेट ब्रिटेन में बीता हैं परन्तु अपनी माँ  के करियर के कारण उन्होंने अक्सर बहुत यात्रा की हैं। उन्होंने शुरुआती उम्र से ही बैले, साल्सा और फ्लैमेन्को नृत्य  करना शुरू कर दिया था।

करियर

राडा से स्नातक होने के बाद से, चैपलिन ने मुख्य रूप से ब्रिटिश और स्पेनिश लघु और फीचर फिल्मों में अभिनय किया है। वह तीन फीचर फिल्मों में अपनी मां के साथ भूमिका निभा चुकी है: अकल्पनीय, ¿पारा क्यू सिर्व ओडी ओसो? और इमागो मोर्टिस। एचबीओ की सीरीज "गेम ऑफ़ थ्रोंस" में टेलिसा स्टार्क की भूमिका निभाई थी।
कालू महरा

कालू महरा को उत्तराखंड का प्रथम स्वतंत्रता सेनानी के नाम से जाना जाता है। कालू महरा ने ही अंग्रेजों के खिलाफ 1857 में 'क्रांतिवीर संगठन' का निर्माण किया था।
रोबिन वन पेर्सिए

रोबिन वन पेर्सिए ([ˈrɔbɪn vɑn ˈpɛrsi] ( सुनें); 6 अगस्त 1983 को जन्मे) एक डच फुटबॉल खिलाड़ी है जो मैनचेस्टर युनाइटेड के लिए खेलते हैं और नीदरलैंड राष्ट्रीय फुटबॉल टीम के कप्तान है। वह फेनूर्ड की प्रसिद्ध युवा अकादमी के उत्पाद है। वह 2004 में आर्सेनल में शामिल हो गए और बाद में टीम के कप्तान बने, बाद में 2012 में वह आर्सेनल के प्रतिद्वंद्वी मैनचेस्टर युनाइटेड में शामिल हो गए। उन्हे दुनिया में एक सबसे अच्छा स्ट्राइकर के रूप में जानना जाता है। उनकी खेल शैली और क्षमता को देख कर प्रशंसकों और आलोचकों ने उन्की तुलना डच दिग्गज खिलाड़ी मार्को वैन बस्तेन से की है।
दुर्गाबाई देशमुख

जीवन परिचय

आंध्र प्रदेश से स्वाधीनता समर में सर्वप्रथम कूदने वाली महिला दुर्गाबाई का जन्म राजमुंदरी जिले के काकीनाडा नामक स्थान पर हुआ था। इनकी माता श्रीमती कृष्णवेनम्मा तथा पिता श्री रामाराव थे। पिताजी का देहांत तो जल्दी ही हो गया था; पर माता जी की कांग्रेस में सक्रियता से दुर्गाबाई के मन पर बचपन से ही देशप्रेम एवं समाजसेवा के संस्कार पड़े।
दुर्गाबाई देशमुख ने आन्ध्र महिला सभा, विश्वविद्यालय महिला संघ, नारी निकेतन जैसी कई संस्थाओं के माध्यम से महिलाओं के उत्थान के लिए अथक प्रयत्न किये। योजना आयोग द्वारा प्रकाशित ‘भारत में समाज सेवा का विश्वकोश’ उन्हीं के निर्देशन में तैयार हुआ। आंध्र के गांवों में शिक्षा के प्रसार हेतु उन्हें नेहरू साक्षरता पुरस्कार दिया गया। उन्होंने अनेक विद्यालय, चिकित्सालय, नर्सिंग विद्यालय तथा तकनीकी विद्यालय स्थापित किये। उन्होंने नेत्रहीनों के लिए भी विद्यालय, छात्रावास तथा तकनीकी प्रशिक्षण केन्द्र खोले।
एडलैब्स इमेजिका

एडलैब्स इमेजिका भारत के खोपोली में स्थित 300 एकड़ का थीम पार्क है।  इसका स्वामित्व एडलैब्स मनोरंजन लिमिटेड के पास  है।  इस पार्क की अनुमानित दैनिक क्षमता 15,000 आगंतुकों का हैं।  आज के तारीख तक इस पार्क ने अभी तक 35 लाख से अधिक आगंतुकों की मेजबानी की है। 
यहाँ पर तीन मुख्य पार्क हैं: थीम पार्क, वॉटर पार्क और स्नो पार्क।

वाटर पार्क

यह मैकोनोस-थीम वाला वॉटर पार्क दोपहर की पार्टी आयोजन करने के चलते बहुत ही लोकप्रिय है।

स्नो पार्क

यह स्नो पार्क एक प्रकार का इनडोर बर्फ पर आधारित थीम पार्क है। यह पार्क 15,000 वर्गफुट के क्षेत्र में फैला हुआ है,जो इसे भारत के सबसे बड़े बर्फ के पार्कों में से एक बनाता है। इस पार्क में  45 मिनट  के स्लॉट्स हैं, टिकट खरीदने के दौरान आपको एक स्लॉट चुनना होगा। आपको उसी निर्धारित समय में ही पार्क में घुसना हैं और एक बार जब आप अंदर आते हैं तो आपको सभी सर्दियों की जरूरी चीजें जैसे कि जैकेट, हाथ दस्ताने और बर्फ हिचिंग शूज़, नि: शुल्क दी जाती हैं।
ताल (फ़िल्म)

संक्षेप

जब जगमोहन मेहता (अमरीश पुरी) और उनका बेटा मानव मेहता (अक्षय खन्ना) का अमीर और समृद्ध परिवार लंबी छुट्टी के लिए चम्बा, भारत में पहुंचे, तो वे एक गरीब आध्यात्मिक गायक तारा बाबू (आलोक नाथ) की सुंदर बेटी मानसी (ऐश्वर्या राय) से मिलते हैं। जगमोहन मेहता अपने पुत्र मानव के साथ चम्बा में निवेश करने की तलाश में हैं, और जैसे ही दिन गुजरते हैं, जगमोहन और तारा बाबू एक-दूसरे के प्रति परिचित और मित्रवत हो जाते हैं। आखिरकार, मानव और मानसी भी एक-दूसरे से परिचित होते हैं और फिर प्यार में पड़ जाते हैं। जब मानव अपने पिता को शादी करने के अपने इरादे के बारे में सूचित करता है, तो जगमोहन अनिच्छुक होते हैं। क्योंकि मानसी बहुत ही छोटी सामाजिक-आर्थिक स्थिति से आती है। जब मानसी इस बारे में सुनती है कि मानव के पिता ने कैसी प्रतिक्रिया दी, तो वह परेशान हो जाती है। लेकिन उसका प्रेमी आश्वासन देता है कि वह अपने पिता को अपना मन बदलने के लिए मनाएगा। जब मानसी के पिता मानव और मानसी के संबंध के बारे में जान जाते हैं तो वह पहले गुस्से में होते हैं। लेकिन वह जल्द ही मुंबई में अपनी संवाददाता रिश्तेदार प्रभा और मानव के परिवार से मिलने के लिए यात्रा करते हैं।
दुर्भाग्यवश, तारा बाबू का जगमोहन की भाभी, भाई और कर्मचारियों ने अपमान किया और उन्होंने शत्रुतापूर्ण व्यवहार का सामना किया। तब वह और उसके पिता मेहता के घर से गहराई से चोट खाए लौटते हैं और मानसी मानव से अब उसे अकेले छोड़ने के लिए साफ कह दे देती है। मानसी जल्द ही एक सफल और प्रसिद्ध संगीत निर्माता / निर्देशक विक्रांत कपूर (अनिल कपूर) से मिलती है, जो तारा बाबू के काम का प्रशंसक रहा है। प्रभा के प्रोत्साहन के कारण, वह विक्रांत के साथ तीन साल के अनुबंध पर हस्ताक्षर करती है। मानसी तारा बाबू के गीतों के साथ-साथ विक्रांत के कुछ प्रस्तुतियों पे नृत्य करती है। वह पुरस्कार जीतती है और भारत में एक सनसनी बन जाती है। इस बीच, मानसी के साथ प्यार में विक्रांत पड़ना शुरू हो जाता है।
मामला और जटिल होता है जब मानव को पता चला कि उसका परिवार गलत था जब उन्होंने मानसी और उसके पिता के साथ गलत व्यवहार किया। मानव ने मानसी से माफी मांगी लेकिन उसने उसे दुःख से खारिज कर दिया क्योंकि उसके पिता के साथ व्यवहार गलत किया गया था। विक्रांत को मानव और मानसी के बीच जो हुआ पता चलता है, लेकिन वह इसे अनदेखा करना चुनता है।  विक्रांत जल्द ही बाद में मानसी को शादी का प्रस्ताव देता है और उसके और बाकी रिश्तेदार सभी उसे उस प्रस्ताव को स्वीकार करने के लिए प्रोत्साहित करते हैं। उन्हें उम्मीद है कि इससे उसे मानव को भूलने में मदद मिलेगी। वह प्रस्ताव स्वीकार करती है भले ही वह विक्रांत से प्यार नहीं करती। कनाडा में अंतर्राष्ट्रीय एमटीवी पुरस्कार जीतने के बाद, वह विक्रांत से शादी करने के लिए भारत लौट आती है।
इस बीच, जगमोहन और तारा बाबू ने चीजों को सुलझा लिया जब जगमोहन अपनी गलती को महसूस करते हैं और ईमानदारी से अपने दुर्व्यवहार के लिए माफी माँगते हैं। शादी के दिन ही, मानव फिर मानसी से बात करता है। उसे उम्मीद है कि वह उसके लिए उनके प्यार का सम्मान करेगी और विक्रांत से शादी नहीं करेगी। मानव को देखकर मानसी की प्रतिक्रिया देखने के बाद विक्रांत जल्द ही महसूस करता है कि वह मानव से प्यार करती है। वह उसे आश्वस्त करता है कि वह तीन अभी भी दोस्त बने रह सकते हैं और उसे मानव के प्यार का सम्मान करना चाहिए। जगमोहन और तारा बाबू भी उसे प्रोत्साहित करते हैं और अपना आशीर्वाद देते हैं, जिसके बाद मानव और मानसी अंततः गले लगते हैं।
नागपुर राज्य

गोंड साम्राज्य

नागपुर राज्य का ऐतिहासिक रिकॉर्ड, 18वीं शताब्दी की शुरुआत में शुरू हुआ, जब इसे छिंदवाड़ा जिले को देवगढ़ के गोंड साम्राज्य का हिस्सा बनाया गया। देवगढ़ के शासक बख्त बुलंद ने दिल्ली का दौरा किया और बाद में अपने राज्य के विस्तार को प्रोत्साहित करने के लिए दृढ़ संकल्पित था। इसके लिए उसने हिंदू और मुस्लिम कारीगरों और खेती करने वालों को मैदानी क्षेत्र में बसने के लिए आमंत्रित किया और नागपुर शहर की स्थापना की। उसके उत्तराधिकारी, चांद सुल्तान ने देश के विकास को जारी रखा, और अपनी राजधानी को नागपुर मे ले गया।

राघोजी प्रथम भोंसले (1739-1755)

1739 में चांद सुल्तान की मृत्यु के बाद, उसके उत्तराधिकार के लिये होने लगा और उसकी विधवा ने मराठा सेनापति राघोजी भोंसले से सहायता मांगी, जो मराठा छत्रपति की ओर से बरार सुबा पर शासन कर रहे थे। भोंसले परिवार मूल रूप से सतारा जिले के एक गाँव देउर का मुखिया थे। राघोजी के दादा और उनके दो भाइयों ने शिवाजी की सेनाओं में लड़ाई लड़ी थी, और उनमें से सबसे प्रतिष्ठित को एक उच्च सैन्य कमान सौंपी गई थी और बरार मेंचौथ (कर) इकट्ठा करने की भूमिका दी गई। राघोजी ने, जिस गोंड गुटों ने बुलाया था, चांद सुल्तान के दो बेटों को सिंहासन पर बिठाया, जहाँ से उन्हें बेदखल कर दिया गया था। राघोजी अपनी सहायता के लिए उपयुक्त इनाम के साथ फिर बरार वापस आ गए। हालाँकि, दोनों भाइयों के बीच मतभेद पुन: हो गए, और 1743 में राघोजी ने फिर से बड़े भाई के अनुरोध पर हस्तक्षेप किया और उसके प्रतिद्वंद्वी को बाहर निकाल दिया। लेकिन इस बार उनका सत्ता वापस देने का मन नहीं था, दूसरी बार, उन्होंने राज्य को अपनी मुट्ठी में ही रखा। गोंड राजा, बुरहान शान, को प्रतीक के तौर पर राजा बनाए रखा, व्यावहारिक रूप से वह राज्य का पेंशनर बन गया, और सभी वास्तविक शक्ति राघोजी भोंसले के पास आ गई, और वह नागपुर के पहले मराठा शासक बन गए। 
साहसिक और निर्णायक कार्रवाई में चतुर, राघोजी मराठा नेताओं में एक आदर्श थे; उन्होंने अन्य राज्यों की परेशानियों को अपनी महत्वाकांक्षा के लिए एक विस्तार के रूप में देखा, और उसके लिये लूट और आक्रमण के बहाने की भी आवश्यकता नहीं थी। उसकी सेनाओं ने बंगाल पर दो बार आक्रमण किये, और उन्होंने कटक का आधिपत्य प्राप्त किया। उनकी मृत्यु के वर्ष 1755 और 1745 के बीच में उनका प्रभुत्व में चांदा, छत्तीसगढ़ और संबलपुर को जोड़ा गया था।

जानोजी, माधोजी प्रथम और राघोजी द्वितीय भोंसले (1755–1816)

उनके उत्तराधिकारी जानोजी ने हैदराबाद के निज़ाम और पेशवा के बीच युद्धों में भाग लिया। जब उसने बदले में दोनों को धोखा दिया, तब उन्होंने उसके खिलाफ एकजुट होकर 1765 में नागपुर को पर चढाई की और लूट लिया।
राजमाता विजयाराजे सिंधिया कृषि विश्वविद्यालय

मध्य प्रदेश का एक कृषि विश्वविद्यालय है जो ग्वालियर स्थित है। इसकी स्थापना २००८ में हुई थी।
हरिहरपुर

हरिहरपुर , जौनपुर , उत्तर प्रदेश , भारत
हरिहरपुर गांव , उत्तर प्रदेश के जौनपुर जिले का काफी पिछड़ा हुआ गांव है। यहाँ की कुल आबादी ३५०० है। गांव में के लोग आज भी प्रयाप्त शौचालय नहीं है। इस गांव को भारत का सबसे सुन्दर गांव बनाने का संकल्प पत्रकार विजय यादव ने लिया है। इसके लिए वह जिला अधिकारी से लेकर देश के प्रधानमंत्री तक से संपर्क कर रहे है। हरिहरपुर को आदर्श गांव ही नहीं बल्कि स्मार्ट विलेज बनाने का सपना है।
ट्रांसमीटर

प्रेषित्र, प्रेषी या ट्रान्समीटर (Transmitter) एक ऐसी प्रणाली है जो रेडियो, दूरदर्शन या संचार के विद्युतचुम्बकीय संकेतों को प्रसारित करता है। इसके लिये प्राय: उपयुक्त प्रकार के एन्टेना की मदद ली जाती है।
एलिस

एलिस प्राचीन काल में ग्रीस के एलिस जिले का प्रधान नगर था। यह पेन्यूस नदी के दक्षिण में कलसकोपी की पहाड़ी पर बसा हुआ है। इसे आक्ज़ीलस ने बसाया था जो ऐतोलियन प्रवासियों का नेता था। उसकी एक बहुत बड़ी मूर्ति नगर के बीच बाजार में थी। इस नगर में ओलिंपिक-देवता ज़्यूस के उपवन और मंदिर थे। पास ही विस्तृत मैदान में ओलिंपिक खेलकूद प्रतियोगिताएँ होती थीं। यहाँ प्रतियोगियों का एक मास तक प्रशिक्षण होता था। सबसे बड़े राष्ट्रीय उत्सवों की पवित्रता के कारण यह नगर चिरकाल तक आक्रमणों से सुरक्षित रहा। यहाँ कई भव्य मंदिर थे। इनमें प्रसिद्ध अक्रापोलिस अथीना के मंदिर में सोने और हाथीदाँत की फेइडिया की विशाल मूर्ति थी। इस नगर के उत्तर की उर्वर भूमि अपने घोड़ों के लिए विख्यात थी। सन् ३०९ ई.पू. में स्पार्टा के राजा अगीस ने इसे अधिकृत कर लिया था।
पिराइसा बंदरगाह

यह यूनान का एक प्रमुख बंदरगाह है।
संतनदेर बड़ा गिरजाघर

इतिहास

ये एक इतिहासिक गिरजाघर है। इसे 8वीं सदी में एक पहाडी सेरो दे सोमोर्रोस्त्रो (Cerro de Somorrostro) पे बनाया गया। इस से पहिले यहाँ एक रोमन कस्बा पोर्टस विकटोरीये लुइलब्रीजेंसींम (Portus Victoriae Iuliobrigensium) मौजूद था। इसके नीचे की मंजिल 12वीं सदी में बनाई गयी थी। इसके अब का वर्तमान मुखौटा अलफोंसो आठवें ने तैयार किया था। इसकी ऊपर की मंजिल 12वीं से 14वीं मंजिल के दौरान बनाई गई। इसमें एक गोथिक मठ भी मौजूद है। 1941ई. में स्पेनी ग्रह युध में इस गिरजाघर का बहुत नुक्सान हुआ।
मांडया

श्रीरंगापानाथ मंदिर

यह द्वीप मांडया से 25 किलोमीटर की दूरी पर बैंगलोर-मैसूर हाईवे पर स्थित है। इस स्‍थान का ऐतिहासिक महत्‍व भी है। विशेष रूप से यह स्‍थान हैदर अली और उनके पुत्र टीपू सुल्‍तान के लिए के प्रसिद्ध है। इस मंदिर में भगवान विष्णु विशाल सांप पर निद्रासन की मुद्रा में विराजमान हैं।

दरिया दौलत बाग

इस बाग का निर्माण 1784 में किया गया था। यह बाग गार्मियों के समय में टीपू सुल्‍तान की पहली पसंद होती थी। इंडो-अरबी शैली में बना यह बगीचा सागौन की लकड़ी से बना हुआ है जो कि काफी खूबसूरत है। इस बगीचे की दीवारों पर खूबसूरत चित्रकारी भी देखी जा सकती है। जिस पर आंग्‍ल-मैसूर युद्ध को दर्शाया गया है।

गंजम

यह जगह टीपू सुल्तान ने अपने पिता हैदर अली खान और मां की याद में बनवाया था।

रंगानाथईत्तू

यह एक वन्य जीव अभ्यारण है। जो कि दक्षिण-पश्चिम श्रीरंगापटना से चार किलोमीटर की दूरी पर स्थित है। यह अभ्यारण कावेरी नदी के किनार स्थित है, जो कि छ: द्वीपों के समूह से जुड़ा हुआ है। इस अभ्यारण की स्थापना 1940 में डॉ॰ सलीम अली द्वारा की गई थी। यहां पक्षियों की विभिन्न प्रजातियां देखी जा सकती है। इस अभ्यारण में घूमने के लिए सबसे उचित समय जून से अक्टूबर है।

श्री कृष्णा राजा सागर बांध

श्री कृष्णा राजा सागर बांध की योजना का कार्य व निर्माण एम. विश्‍वशरैया ने 1932 में शुरू किया था। इस बांध से कावेरी, हेमावती और लक्ष्मण तीर्थ नदियां आपस में मिलती है। इस बांध की लंबाई 2621 मीटर और ऊंचाई 39 मीटर है।

वृंद्वावन गार्डन

यह बगीचा कुल 130 वर्ग किलोमीटर में फैला हुआ है। इस खूबसूरत बगीचे के एक ओर जहां कृष्णराज सागर बांध है वहीं दूसरी ओर फाउंटेन है। यहां एक छोटी सी झील भी है जिसमें बोटिंग का मजा भी लिया जा सकता है।

शिवनासमुद्रम जलप्रताप

यह जगह मांडया से 60 किलोमीटर की दूरी पर स्थित है। शिवनासमुद्रा जलप्रताप भारत का दूसरा बड़ा जलप्रताप है।

दॉ ईस्टन जलप्रपात

बारा चौक्की- शिवनासमुद्रा से यह जगह दो किलोमीटर की दूरी पर स्थित है। यह जगह ब्लफ के नाम से भी काफी प्रसिद्ध है। इस झरने के आस-पास विभिन्न प्रकार के वृक्ष देखे जा सकते हैं।

कुंतीबेटा

पर्वत पर ट्रैकिंग के लिए यह बिल्कुल उचित जगह है। दरअसल यह दो पर्वत है। जिनका नाम कुंतीबेटा और भीमनबेटा है। यह जगह पांडवपुर शहर के काफी समीप है। ऐसा माना जाता है कि इस स्थान पर पांचों पांडव व उनकी माता कुंती कुछ समय तक रही थीं।
मयूरासन

मयूर का अर्थ होता है मोर। इसको करने से शरीर की आकृति मोर की तरह दिखाई देती है, इसलिए इसका नाम मयूरासन है।

सावधानी

जिन लोगों को ब्लडप्रेशर, टीबी, हृदय रोग, अल्सर और हर्निया रोग की शिकायत हो, वे यह आसन योग चिकित्सक की सलाह के बाद ही करें।

लाभ

तिल्ली, यकृत, गुर्दे, अग्न्याशय एवं आमाशय सभी लाभान्वित होते हैं। मुख पर कान्ति आती है। मधुमेह के रोगियों के लिये लाभकारी है। कब्ज को दूर करता है। जठराग्नि को प्रदीप्त करता है।